
4                                                  DR 31.7.2018                                                                         

 

 

Untuk pengetahuan Dewan yang mulia ini, kita sebenarnya mendapati dua kematian 
terkini. Pertama, satu kematian yang disahkan jangkitan di Pulau Pinang.  Di Pulau Pinang 
itu belum dapat disahkan apakah offending virusnya sama ada EV71 ataupun coxsackie 
tetapi disebutkan sebagai sebabnya itu adalah acute respiratory distress syndrome ataupun 
bersangkutan dengan pernafasan, acute. Kesesakan pernafasan, acute sindrom itu. Atas dua 
kematian ini, KKM akan melipatgandakan lagi segala usaha kami bersekali dengan 
kementerian-kementerian yang lain. Terima kasih, Yang Berhormat.  

Tuan Wong Kah Woh [Ipoh Timur]: Terima kasih, Tuan Yang di-Pertua. Tuan 
Yang di-Pertua, soalan saya adalah sama ada pihak kementerian mempunyai satu statistik 
berkenaan dengan kekerapan berlakunya hand, foot and mouth disease di sesuatu taska 
atau tadika yang khas. Itu nombor satu.   

Kedua, apakah tindakan yang akan diambil oleh pihak kementerian berkenaan 
dengan tadika ataupun taska yang mencatatkan satu statistik wabak hand, foot and mouth 
disease yang tinggi? 

Dr. Haji Dzulkefly bin Ahmad: Terima kasih, Yang Berhormat. Ya, pastinya dari 
sudut rakaman wabak seperti ini ia perlu dicatat dengan baik dan taska-taska mana pun, 
premis-premis yang disebut tadi itu, andainya berlaku kekerapan yang agak luar biasa ia 
perlu diambil tindakan.  

Namun, saya sebutkan tadi penularan wabak ini ia bersangkutan dengan beberapa 
amalan yang kurang menitikberatkan kebersihan diri dan persekitaran. Lalu belum ada lagi 
tindakan-tindakan yang diambil ke atas pengusaha-pengusaha premis seumpama ini.  Akan 
tetapi andainya ia berlaku secara kerap, mungkin kita memerhatikan apakah tindakan yang 
perlu dibuat ke atas mereka.   

Namun yang lebih penting saya kira adalah untuk seluruhnya masyarakat dan 
pengusaha-pengusaha ini diberikan kefahaman tentang kepentingan untuk menjaga 
kebersihan premis terutama guru-guru dan pendidik, pengasuh-pengasuh seperti ini supaya 
mereka memulakan dengan diri mereka sendiri dan pengusaha memberikan titik berat 
ataupun memastikan amalan-amalan itu dibudayakan sebagai satu yang sifatnya prosedur 
ataupun SOP sehingga ia dapat dijalankan sebagai satu yang menjadi amalan pengusaha 
dan guru-guru yang menjaga kanak-kanak kecil ini.  

■1020 

 Jadi saya kira, Tuan Yang di-Pertua, perkara ini akan kami pertingkatkan kerana ia 
sudah sampai ke tahap yang agak bahaya. Pengulangan wabak tahun 1997 mengingatkan 
kita kematian-kematian yang pada paras, tidak silap saya, tujuh hingga lapan kematian ketika 
itu, walaupun pada ketika itu virusnya itu adalah EV71 dan bukan yang the less virulent, 
coxsackievirus itu. Terima kasih Tuan Yang di-Pertua, terima kasih Yang Berhormat. 

 

3. Dato' Dr. Noor Azmi bin Ghazali [Bagan Serai] minta Menteri Tenaga, Teknologi, 
Sains, Perubahan Iklim dan Alam Sekitar menyatakan, tindakan kementerian ke atas 
longgokan beribu-ribu tan sisa pepejal yang datang dari negara maju terutama China yang 
telah mengharamkan kemasukan sisa pepejal ke negara mereka menyebabkan kita seolah-
olah tong sampah dunia dan apakah tindakan ke atas kilang-kilang kitar semula plastik yang 
tidak berlesen. 

 Menteri Tenaga, Teknologi, Sains, Perubahan Iklim dan Alam Sekitar [Puan 
Yeo Bee Yin]: Terima kasih Tuan Yang di-Pertua, terima kasih Yang Berhormat Bagan Serai. 
Untuk makluman Ahli Yang Berhormat, Republik Rakyat China (PRC) telah mengharamkan 
sisa plastik ke negara tersebut sejak Julai 2017 dan berkuat kuasa pada Januari 2018. 
Berikutan dengan keputusan tersebut, sisa plastik yang kebanyakannya dari negara Barat 
telah dieksport ke negara Asia lain termasuklah Malaysia.  

  

 



Untuk pengetahuan Dewan yang mulia ini, kita sebenarnya mendapati dua kematian terkini. Pertama, satu kematian yang disahkan jangkitan di Pulau Pinang. Di Pulau Pinang itu belum dapat disahkan apakah offending virusnya sama ada EV71 ataupun coxsackie tetapi disebutkan sebagai sebabnya itu adalah acute respiratory distress syndrome ataupun bersangkutan dengan pernafasan, acute. Kesesakan pernafasan, acute sindrom itu. Atas dua kematian ini, KKM akan melipatgandakan lagi segala usaha kami bersekali dengan kementerian-kementerian yang lain. Terima kasih, Yang Berhormat. Tuan Wong Kah Woh [Ipoh Timur]: Terima kasih, Tuan Yang di-Pertua. Tuan Yang di-Pertua, soalan saya adalah sama ada pihak kementerian mempunyai satu statistik berkenaan dengan kekerapan berlakunya hand, foot and mouth disease di sesuatu taska atau tadika yang khas. Itu nombor satu. Kedua, apakah tindakan yang akan diambil oleh pihak kementerian berkenaan dengan tadika ataupun taska yang mencatatkan satu statistik wabak hand, foot and mouth disease yang tinggi? Dr. Haji Dzulkefly bin Ahmad: Terima kasih, Yang Berhormat. Ya, pastinya dari sudut rakaman wabak seperti ini ia perlu dicatat dengan baik dan taska-taska mana pun, premis-premis yang disebut tadi itu, andainya berlaku kekerapan yang agak luar biasa ia perlu diambil tindakan. Namun, saya sebutkan tadi penularan wabak ini ia bersangkutan dengan beberapa amalan yang kurang menitikberatkan kebersihan diri dan persekitaran. Lalu belum ada lagi tindakan-tindakan yang diambil ke atas pengusaha-pengusaha premis seumpama ini. Akan tetapi andainya ia berlaku secara kerap, mungkin kita memerhatikan apakah tindakan yang perlu dibuat ke atas mereka. Namun yang lebih penting saya kira adalah untuk seluruhnya masyarakat dan pengusaha-pengusaha ini diberikan kefahaman tentang kepentingan untuk menjaga kebersihan premis terutama guru-guru dan pendidik, pengasuh-pengasuh seperti ini supaya mereka memulakan dengan diri mereka sendiri dan pengusaha memberikan titik berat ataupun memastikan amalan-amalan itu dibudayakan sebagai satu yang sifatnya prosedur ataupun SOP sehingga ia dapat dijalankan sebagai satu yang menjadi amalan pengusaha dan guru-guru yang menjaga kanak-kanak kecil ini. #1020 Jadi saya kira, Tuan Yang di-Pertua, perkara ini akan kami pertingkatkan kerana ia sudah sampai ke tahap yang agak bahaya. Pengulangan wabak tahun 1997 mengingatkan kita kematian-kematian yang pada paras, tidak silap saya, tujuh hingga lapan kematian ketika itu, walaupun pada ketika itu virusnya itu adalah EV71 dan bukan yang the less virulent, coxsackievirus itu. Terima kasih Tuan Yang di-Pertua, terima kasih Yang Berhormat. 3. Dato' Dr. Noor Azmi bin Ghazali [Bagan Serai] minta Menteri Tenaga, Teknologi, Sains, Perubahan Iklim dan Alam Sekitar menyatakan, tindakan kementerian ke atas longgokan beribu-ribu tan sisa pepejal yang datang dari negara maju terutama China yang telah mengharamkan kemasukan sisa pepejal ke negara mereka menyebabkan kita seolah- olah tong sampah dunia dan apakah tindakan ke atas kilang-kilang kitar semula plastik yang tidak berlesen. Menteri Tenaga, Teknologi, Sains, Perubahan Iklim dan Alam Sekitar [Puan Yeo Bee Yin]: Terima kasih Tuan Yang di-Pertua, terima kasih Yang Berhormat Bagan Serai. Untuk makluman Ahli Yang Berhormat, Republik Rakyat China (PRC) telah mengharamkan sisa plastik ke negara tersebut sejak Julai 2017 dan berkuat kuasa pada Januari 2018. Berikutan dengan keputusan tersebut, sisa plastik yang kebanyakannya dari negara Barat telah dieksport ke negara Asia lain termasuklah Malaysia.